《古诗六章送王君冕归陕西 其三》
元代·黄清老

西山三月春，万物好颜色。鸟啼自宫商，花开各红白。

滔滔东流水，千里在顷刻。风雨入远林，苔痕有新箨。

鸡鸣潮欲上，山月迟归客。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。